OBRAZAC IZVJEŠĆA O PROVEDENOM SAVJETOVANJU
	  IZVJEŠĆE O PROVEDENOM SAVJETOVANJU

 SA ZAINTERESIRANOM JAVNOŠĆU



	Naziv akta/dokumenta za koji je provedeno savjetovanje:
	PROGRAM RAZVOJA KULTURE GRADA DUBROVNIKA S INTEGRIRANIM PROGRAMOM INTERPRETACIJE BAŠTINE SVJETSKOG DOBRA UNESCO-a „STAROG GRADA DUBROVNIKA“ ZA RAZDOBLJE 2026.-2033. GODINE 

	Naziv tijela nadležnog za izradu nacrta / provedbu savjetovanja

	Grad Dubrovnik
Upravni odjel za kulturu


	Cilj i glavne teme savjetovanja
	Program ima sljedeće ciljeve:

· Osiguravanje održivog razvoja kulturnog sektora

· Usklađivanje Programa s potrebama svih relevantnih aktera

· Razvoj i implementacija sveobuhvatne interpretacijske strategije kulturne baštine koja će omogućiti bolje razumijevanje, zaštitu i prezentaciju kulturnog nasljeđa

· Poticanje participacije lokalne zajednice i stručnjaka

· Povećanje pristupačnosti i razumijevanja kulturne baštine

· Implementacija inovativnih modela kulturne produkcije i upravljanja


	Objava dokumenta za savjetovanje

	https://www.dubrovnik.hr/vijesti/javno-savjetovanje---program-razvoja-kulture-grada-dubrovnika-s-integriranim-programom-interpretacije-bastine-svjetskog-dobra-unesco-a-starog-grada-dubrovnika-za-razdoblje-2026-2033-godine-20920

	Razdoblje provedbe savjetovanja
	Internetsko savjetovanje sa zainteresiranom javnošću provedeno je u razdoblju od 28. kolovoza do 28. rujna 2026. godine.



	Pregled osnovnih pokazatelja uključenosti savjetovanja s javnošću


	Pristigla su 3 očitovanja, od strane 3 dionika - od toga 2 fizičke osobe i 1 pravna osoba.

Jedan prijedlog nije prihvaćen, dok je  jedan prijedlog prihvaćen, a drugi djelomično prihvaćen, uz obrazloženja odluka.

	Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje


	 1.     Prijedlog gđe Katarine Šilje: Sve planirane aktivnosti i projekte je potrebno kvantificirati u EUR i navesti izvore financiranja. Razumljivo je da se u ovom trenutku ne može dati 100% točna vrijednost, ali i vrijednost s mogućim

odstupanjem +/- 20% je odvoljno dobra za

donošenje odluka, odnosno usvajanje

Programa od strane GV.
Prijedlog se ne može prihvatiti.

Obrazloženje odluke: Program u poglavlju Financiranje obrazlaže izvore i pristup financiranju, dok razradu pojedinačnih troškovnika predviđa kroz godišnje programe javnih potreba, proračunske procese, investicijske planove i projektnu dokumentaciju. 

2.    Prijedlog Ekonomske i trgovačke škole Dubrovnik: Kako bi Program ostvario cilj sustavnog povezivanja obrazovnog i kreativnog sektora (mjera 3.2.1.), razvoja mladih kreativnih profesionalaca (mjera 1.2.2.) i jačanja profesionalnih kapaciteta kroz pripravništvo i mentorstvo (mjera 1.1.2., aktivnost 1.1.2.4.), potrebno je da se Ekonomska i trgovačka škola, Dubrovnik pored Umjetničke škole Luke Sorkočevića, uvrsti među partnere, umjesto da se tretira unutar opće kategorije "obrazovne ustanove".

Mjera 1.1.2., aktivnost 1.1.2.4. Razvoj modela pripravništva, stručne prakse i mentorstva već imenom navodi Umjetničku školu Luke Sorkočevića Dubrovnik i Sveučilište u Dubrovniku kao partnere u uspostavi modela pripravništva, prakse i mentorstva za studente i mlade stručnjake u kulturi. Ekonomska i trgovačka škola u Dubrovniku, čiji učenici strukovnog smjera Tehničar za razvoj i dizajn web sučelja prolaze stručnu praksu i izrađuju završne radove uz mentorstvo iz struke, nije obuhvaćena ovim popisom partnera, unatoč tome što su stručna praksa i mentorstvo sastavni dio programa koji škola provodi. Za aktivnost 1.1.2.4. u popis partnera (uz Umjetničku školu Luke Sorkočevića Dubrovnik i Sveučilište u Dubrovniku) dodati Ekonomsku i trgovačku školu, Dubrovnik.

Mjera 1.2.2. može se oslanjati i na aktivnosti koje se provode u obrazovnom programu Tehničar za razvoj i dizajn web sučelja u Ekonomskoj i trgovačkoj školi u Dubrovniku. U aktivnosti 1.2.2.2. riječi „povezivanje kreativnih aktera s" dopisati: „obrazovnim aktivnostima u području grafičkih i audiovizualnih tehnologija - digitalnog i web dizajna"
Tekst s nadopunom bi glasio:
„Nadogradnja Dana kulturnih i kreativnih industrija kao formata za predstavljanje projekata, proizvoda, usluga i razvojnih mogućnosti sektora te za povezivanje kreativnih aktera s obrazovnim aktivnostima u području grafičkih i audiovizualnih tehnologija - digitalnog i web dizajna, hotelskom industrijom te s ostalim privatnim sektorom radi zajedničkih kulturnih sadržaja, sponzorstava i kreativnih usluga suvremenog umjetničkog i kreativnog stvaralaštva."
Pokazatelj rezultata: broj partnerskih programa u području digitalnog i web dizajna, Polazna: 0, Ciljana: 2 godišnje, Godina: 2027.-2033., Praćenje: godišnje, Nositelj i partneri: N: DURA; P: Odjel, Kreativna četvrt TUP, Ekonomska i trgovačka škola, Dubrovnik

Također predlažemo da se u okviru mjere 2.1.1. Daljnji razvoj kreativne četvrti TUP unese funkcija četvrti u pružanju potpore strukovnom obrazovanju u obliku organiziranja učenja temeljeno na radu za učenike koji se obrazuju za zanimanja u području grafičkih i audiovizualnih tehnologija - digitalnog i web dizajna.
Tekst s nadopunom bi glasio:
S.O.T.: Osnažiti i transformirati – dopuniti na kraju odlomka, sada glasi:
Osnažuju se pokrenuti razvoj kreativne četvrti TUP te postojeći prostorni i kreativni potencijali Grada Dubrovnika, dok transformacijski iskorak predstavlja uspostava TUP-a kao novog gradskog središta suvremene kulture, kulturnih i kreativnih industrija te mjesto za učenje temeljeno na radu za učenike koji se u Dubrovniku obrazuju za zanimanja iz područja umjetnosti, digitalnog i web dizajna.
Za aktivnost: 2.1.1.2. Operacionalizacija modela upravljanja i korištenja prostora TUP-a navesti kao partnera Ekonomsku i trgovačku školu, Dubrovnik.

Aktivnost 3.2.1.3. Razvoj programa filmske, medijske i digitalne pismenosti za djecu i mlade ima cilj povećanja broja takvih programa s pet (2025.) na najmanje osam godišnje do 2030. Nositelj je Kinematografi Dubrovnik, a partneri su Odjel, Dubrovačke knjižnice, Ljetna škola filma Šipan i Sveučilište u Dubrovniku, dok se škole navode isključivo pod općom kategorijom "odgojno-obrazovne ustanove", bez poimeničnog navođenja.
Ekonomska i trgovačka škola kao jedina srednja škola u Gradu sa strukovnim programom digitalnog i web dizajna, sadržajno i kurikulumski (izvannastavna aktivnost Medijska grupa) izravno odgovara ovoj aktivnosti (medijska i digitalna pismenost), pa se predlaže da se poimenično navede kao partner. 
Za aktivnost 3.2.1.3. u popis partnera dodati Ekonomsku i trgovačku školu, Dubrovnik.

Prijedlog se prihvaća. 

Obrazloženje odluke: Ekonomska i trgovačka škola u Dubrovniku uključena je naknadno u dokument (u Program i Prilog 1.), s obzirom na relevantnost njezina strukovnog programa u području digitalnog i web dizajna te mogućnosti suradnje s kulturnim i kreativnim sektorom.

Postojeći ciljevi, mjere, pokazatelji, polazne i ciljane vrijednosti te rokovi ostaju sačuvani. 
3.     Prijedlog obrta Music Family Ćatić: U poglavljima i ciljevima koji definiraju "Razvoj i očuvanje deficitarnih tradicijskih i umjetničkih obrta" te "Interpretaciju baštine živog Grada", predlažemo uvođenje i izravno spominjanje pokretanja prve dubrovačke radionice izrade gudaćih instrumenata. Ako je opcija, može se uvrstiti u tablicu „Interpretacijske točke“ u „Mjeri 4.1.3. Razvoj nepersonalne interpretacijske baštine“ kao model očuvanja nematerijalne i materijalne kulturne baštine s obzirom da „Kuća violine“ doprinosi i ispunja ciljeve pod 2.1., 3.1., 3.2., 4.2. te prati prioritete Programa.

Pod „Mjeru 4.2.1. Očuvanje i prijenos nematerijalne baštine“ može se uvrstiti i tradicijski način izrade gudaćih instrumenata u Kući violine koji je stoljećima nepromijenjen, jedinstven u Hrvatskoj, a od nedavno dostupan dubrovačkoj javnosti. 

Uz to je vezano i poticanje edukativnih programa. U sklopu mjera za uključivanje lokalne zajednice i mladih, predlažemo poticanje i sufinanciranje programa vođenih tematskih radionica, koncerata i edukativnih tura. Time učenici škola i građani ne promatraju samo statičnu povijest, već aktivno sudjeluju u živom stvaralaštvu.

Vezano za stvaralaštvo pod „Mjerom 1.1.4. Poticanje umjetničkog stvaralaštva i razvoja zbirki“ predlažemo uvrstiti i umjetnički obrt  pored likovnog i književnog stvaralaštva te izdavaštva. Time bi se mogla provoditi „aktivnost 1.1.4.1. razvoj programa otkupa“ kako bi se omogućio opstanak obrta otkupom glazbenog instrumenta i dodjelom istog na korištenje darovitim učenicima i studentima.

Prijedlog se djelomično usvaja.

Obrazloženje odluke: Što se tiče obitelji Čatić, u Prilogu 1 Programa razvoja kulture, jasnije je razrađena kulturna vrijednost umjetničkih obrta, uloga relevantnih umjetničkih i strukovnih obrazovnih programa, obrazovni potencijal TUP-a te doprinos obrtničkih umijeća interpretaciji i prijenosu žive baštine. Obitelj Čatić uključena je u popis obrta, iako je njihov obrt osnovan nakon što je izrađivač zaključio mapiranje, ali budući su se pravovremeno javili i iskazali interes, procijenjeno je da ih je apsolutno potrebno uključiti. Sugestije obitelji Ćatić u Program su ugrađene načelno, kroz razvoj umjetničkih obrta i prijenos umijeća, bez njihova poimeničnog navođenja ili uvođenja zasebnog programa potpore.
Postojeći ciljevi, mjere, pokazatelji, polazne i ciljane vrijednosti te rokovi ostaju sačuvani. Na taj je način uvažen angažman sudionika javnog savjetovanja i njihov doprinos je unešen u dopune koje imaju vrijednost za širi kulturni sustav.


	Troškovi provedenog savjetovanja
	Provedba internetskog  savjetovanja nije iskazivala dodatne financijske troškove.

	Tko je i kada izradio izvješće o provedenom savjetovanju?
	Ime i prezime:

Ana Ivanišević, zamjenica pročelnice;
Dragana Lucija Ratković Aydemir, MUZE d.o.o.
	Datum:

5.10.2026.


